Peter Fedor

Prof. RNDr. Peter Fedor, DrSc. (* 4. jún 1976, Čadca) je slovenský ekológ, zoológ a vysokoškolský pedagóg.

Pôsobí na Katedre environmentálnej ekológie Prírodovedeckej fakulty UK v Bratislave. Od roku 2013 profesor. Od roku 2011 pôsobil na Prírodovedeckej fakulte ako prodekan pre doktorandské štúdium. Pod jeho vedením prebehla modernizácia a viaceré zmeny v doktorandskom štúdiu a najmä zjednodušenie a sprehľadnenie jeho administrácie. V roku 2019 sa stal dekanom fakulty.Redakcia, 2019: Excelentnosť si dokáže udržať len dynamická inštitúcia. Naša Univerzita, s. 18

 Život 
Narodil sa v Čadci. V rokoch 19941999 absolvoval magisterské štúdium na Prírodovedeckej fakulte Univerzity Komenského v Bratislave v odbore environmentalistika.

Svoju pozornosť sústreďuje na výskum semiautomatizovaných umelo inteligentných systémov pre promptnú detekciu inváznych druhov s patogénnym a karanténnym potenciálom na poľnohospodársku krajinu, s osobitným zreteľom na rad Thysanoptera, Fedor, P., Malenovský, I., Vaňhara, J., Sierka, W., Havel, J., 2008. Thrips (Thysanoptera)identification using artificial neural networks. Bull. Entomol. Res. 98 (5), 437447.Fedor, P., Vaňhara, J., Havel, J., Malenovský, I., Spellerberg, I., 2009. Artificial intelli-gence in pest insect monitoring. Syst. Entomol. 34 (2), 298400. ako aktuálny problém dopadu klimatickej zmeny v synergii s globalizáciou obchodu s biologickými komoditami.

Počas svojej stáže u prof. Iana Spellerberga na Lincoln University (New Zealand) publikoval vysoko citovanú štúdiu o Shannonovom indexe diverzity a bioindikačnom potenciále taxocenóz hmyzu v hodnotení stability ekologických systémov.

Jeho pozornosť sa koncentruje aj na výskum vo viacerých tropických „centrách endemizmu“ a „biodiversity hotspots“, v rámci ktorých sa podieľal na opise viacerých nových druhov pre vedu. K najzaujímavejším patrí opis Hydrolutos breweri,Derka, T., Fedor, P., 2010: Hydrolutos breweri sp.n., a new auatic Lutosini species (Orthoptera: Anostostomatidae) from Churí-tepui (Chimantá Massif, Venezuela), Zootaxa, 2653: 5159  ktorý sa ako zástupca fylogeneticky starobylej čeľade Anostostomatidae sekundárne adaptoval na troglobiontný a (semi)akvatický spôsob života v jaskynnom systéme Churí-tepui (Venezuela) prostredníctvom špecificky formovaného sternálneho plastrónu. Objav vzbudil pozornosť svetovej vedy, keď bol v roku 2011 oficiálne označený ako zoologický unikát v rámci Bio-fresh Cabinet of Freshwater Curiosities.

V roku 2024 podpísal memorandum o spolupráci s Ministerstvom životného prostredia SR s cieľom „prehĺbiť spoluprácu s univerzitnými vedcami v oblasti výskumu, vedeckopedagogickej výchovy, odborného vzdelávania a ostatných vedeckovýskumných a vzdelávacích aktivít súvisiacich predovšetkým s ochranou a využívaním prírody a krajiny, ako aj tvorbou životného prostredia“, ktoré minister Tomáš Taraba (nominant SNS) následne využil na útok voči svojim predchodcom a mimovládnym organizaciám. Peter Fedor si týmto vyslúžil dávku kritiky aj z radov študentov vlastnej fakulty, čo viedlo k zorganizovaniu verejnej debaty, na ktorej Fedor priznal, že jedným z dôvodov podpísania memoranda bola aj motivácia zachránenia finančných prostriedkov na európske projekty ochrany prírody LIFE. Naopak, opodstatnenie memoranda a možnú spoluprácu v environmentálnej oblasti pri plnom rešpekte rozličnosti názorov deklarovalo prostredníctvom osobitného vyhlásenia Predsedníctvo Akademického senátu PriF UK.

 Publikácie 
Je autorom vyše 100 vedeckých článkov, 11 vedeckých monografií, 9 vysokoškolských učebníc a učebných textov a 200 iných publikácií. Je vedúcim autorského kolektívu takmer 700 stranovej prvej Červenej knihy vzácnych a ohrozených bezstavovcov Slovenska

 Mimo univerzitné pôsobenie 
Je členom Linnean Society in London. V roku 2010 založil prvé Mestské múzeum v Senci.

 Referencie 

 Externé odkazy 
 Peter Fedor  na stránkach Prírodovedeckej fakulty Univerzity Komenského

Kategória:Osobnosti z Čadce
Kategória:Slovenskí zoológovia
Kategória:Slovenskí ekológovia
Kategória:Slovenskí entomológovia
Kategória:Slovenskí univerzitní profesori
Kategória:Vyučujúci na Prírodovedeckej fakulte Univerzity Komenského v Bratislave
Kategória:Dekani Prírodovedeckej fakulty Univerzity Komenského v Bratislave
Kategória:Absolventi Prírodovedeckej fakulty Univerzity Komenského
Kategória:Riadni členovia Učenej spoločnosti Slovenska